Home -- Aymara -- Perform a PLAY -- 142 (Doomed man 3)
142. Waquicharapisquitu 3
Médico: “Tata Taylor, ¡jan walipinitaw! Tetament lurasjjam. Mä juc’ampic jacjjäta.”
Hudson Taylor: “¡Janiwa! Chekapiniw jacascäjja. Diosajj Chinan trabaj waquicharapisquitu. Jiwjjeriststi, Jesusamp chict’atajjaw, ucast cusisiyituw.”
Hudson Taylorajj jach’a calenturanïnwa mä amaya llamct’atapata. Janiw qhitis creycänti waliptañapjja. Ucampisa Jesusajj imascänwa. Hudsonajj doctorataquejj estudiascaquïnwa, Chinan misioneröñataquejj waquisïnwa.
19 septiembr phajjsin 1853 marana sarañapajj purinjjataynawa. “Dumfries” sat barcoru Inglaterrat Chinar sarcäna ucaruw makhatatayna. Velamp sarir barcönwa. Mä juc’ oraket sarakatayna thayampiw jawk’sotayatäna. Jach’a ojjenacaw barcor t’ucjañ munäna uqhamarc jakenacaru. Ucampis Jesusajj, ch’aman imirijja, janiw antutcänti jalantañapataqui.
Yakhurujj janiw thayajj utjcänti. Velanacajj inaquiw mastilan warcusiscäna. Uqhamaraqui uma jithiriwa karkanacaru nuqhuscäna. Capitanajj karjj-jjataynaw.
Capitán: “Acjacamaquiw. Janiw juc’amp cuns lurjjsnati.”
Hudson Taylor: “Jïsa, mayamp lürsnajja.”
Capitán: “¿Cuna?”
Hudson Taylor: “Oracion lürsna ucat Diosar maysna thay qhithanpan sasina.”
Hudson Taylorajj oränwa uqhamarac Diosajj yanapaniw ucjja take chuymampiw crëyitayna.
Hudson Taylor: “¡Jach’a veläqui ucjja antutapjjam!”
Capitán: “¿Cuna sawcas ucajja?”
Hudson Taylor: “Diosajj thay qhithanini.”
Capitán: “Jan laruyistati. Uc uñjañ munirista.”
Burlasiristi milagr uñjiwa. Acatjamat thayajj velanacar thayt’ani ucatjja jach’a karkanaca muyt’awayapjjewa.
5 phajjsiwa Jesusajj “Dumfries” barcorojj imascäna, Shanghai ucacama puriñataqui.
Hudsonajj cusisiñat jachataynawa China orake tact’asinjja. Acanwa imir Diosapata jakenacar parlañ munäna. Machak aru yatekañ kalltataynawa, ucasti wali ch’amanwa. Mä cutinacajja jan arsuñjamänwa, trabalenguar uñtatänwa.
Hudson Taylor: “Sirr Jesu ai o, za tscheng tsching kau su o.” (Cristojj munituwa, Bibliajj uqham siwa)
Walja chinonacawa qhitis puriniñapa uqhamarac Jesusat parlañapa suyapcaspän uqhamänwa.
Ucampis Hudsonampi compañapampejja janiw suma take chekan catokatäpcänti.
Mujer: “Jan Tungschau ucar saramti. Uca jakenacajja janiw sumäquiti. Jiwayapjjätamwa jan ucajj carcelar apantapjjchïtam.”
Hudson Taylor: “Ucan jakenacajj jan walïchijja, juc’àmpiw sarañanacajjäjja. Jupanacajj Jesusat yatipjjañanacapawa.”
(Jake ojhorinaca) ¡Camachis acana! … jutirin cuentapjjäma.
Uñstirinaca: Parliri, médico, Hudson Taylor, capitán, mujer
© Copyright: CEF Germany
eng_Latn scn_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn glg_Latn ayr_Latn ayr_Latn ayr_Latn ayr_Latn vie_Latn ayr_Latn ayr_Latn ayr_Latn ayr_Latn fur_Latn ayr_Latn ayr_Latn ayr_Latn ayr_Latn ayr_Latn glg_Latn eng_Latn